Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 79/12/3306	Považská Bystrica, 7.11.2013
EEČ : 2-26-178-2013

U Z N E S E N I E

Trestná vec:	obvinený XXXXX 
Prečin:	pokračovavací prečin nezaplatenia dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako súkromný podnikateľ, vykonávajúci podnikateľskú činnosť za základe živnostenského listu č. XXXXX zo dňa XXXXX, vydaného Odvodným úradom Považská Bystrica, Odborom živnostenského podnikania, v predmete podnikania - sprostredkovania dopravy a iné, pod obchodným menom XXXXX, IČO: XXXXX, s miestom podnikania XXXXX, XXXXX, na príslušnom Daňovom úrade XXXXX podal 
- dňa 22.10.2008 daňové priznanie k dani z pridanej hodnoty za III. štvrťrok 2008, v ktorom vykázal vlastnú daňovú povinnosť vo výške 1 644,44 Eur, s lehotou splatnosti do 27.10.2008, 
- dňa 20.04.2009 dodatočné daňové priznanie k dani z pridanej hodnoty za I. štvrťrok 2008, v ktorom vykázal vlastnú daňovú povinnosť vo výške 252,20 Eur, s lehotou splatnosti do 01.06.2009, 
- dňa 16.07.2009 daňové priznanie k dani z pridanej hodnoty za II. štvrťrok 2009, v ktorom vykázal vlastnú daňovú povinnosť vo výške 227,78 Eur, s lehotou splatnosti do 27.07.2009,
- dňa 23.10.2009 daňové priznanie k dani z pridanej hodnoty za III. štvrťrok 2009, v ktorom vykázal vlastnú daňovú povinnosť vo výške 409,03 Eur, s lehotou splatnosti do 26.10.2009, 
- dňa 22.01.2010 daňové priznanie k dani z pridanej hodnoty za IV. štvrťrok 2009, v ktorom vykázal vlastnú daňovú povinnosť vo výške 483,37 Eur, s lehotou splatnosti do 25.01.2010, 
- dňa 23.04.2010 daňové priznanie k dani z pridanej hodnoty za I. štvrťrok 2010, v ktorom vykázal vlastnú daňovú povinnosť vo výške 214,61 Eur, s lehotou splatnosti do 26.04.2010, 
- dňa 21.07.2010 daňové priznanie k dani z pridanej hodnoty za II. štvrťrok 2010, v ktorom vykázal vlastnú daňovú povinnosť vo výške 198,53 Eur, s lehotou splatnosti do 26.07.2010, 
- dňa 22.10.2010 daňové priznanie k dani z pridanej hodnoty za III. štvrťrok 2010, v ktorom vykázal vlastnú daňovú povinnosť vo výške 296,67 Eur, s lehotou splatnosti do 25.10.2010, 
- dňa 25.01.2011 daňové priznanie k dani z pridanej hodnoty za IV. štvrťrok 2010, v ktorom vykázal vlastnú daňovú povinnosť vo výške 2 416,09 Eur, s lehotou splatnosti do 25.01.2011, 
- dňa 21.04.2011 daňové priznanie k dani z pridanej hodnoty za I. štvrťrok 2011, v ktorom vykázal vlastnú daňovú povinnosť vo výške 228,58 Eur, s lehotou splatnosti do 26.04.2011, 
- dňa 22.07.2011 daňové priznanie k dani z pridanej hodnoty za II. štvrťrok 2011, v ktorom vykázal vlastnú daňovú povinnosť vo výške 295,82 Eur, s lehotou splatnosti do 25.07.2011, 

teda celkovú sumu 6 667,12 Eur, ktorú v lehote splatnosti ale neodviedol na účet Daňového úradu XXXXX, XXXXX, a peniaze použil na podnikateľské aktivity podnikateľského subjektu a na iný účel, ktorý nesúvisí s podnikaním,

lebo zanikla trestnosť činu

Odôvodnenie:
	Poverený príslušník Okresného riaditeľstva PZ, Obvodného oddelenia PZ XXXXX uznesením ČVS:ORP-XXXXX/PU-PB-XXXXX zo dňa 18.01.2012  podľa § 199 ods. 1 Tr. por. začal trestné stíhanie vo veci pokračovacieho prečinu nezaplatenia dane a poistného podľa § 278 ods. 1 Tr. zák.. Následne poverený príslušník PZ uznesením ČVS:ORP-XXXXX/PU-PB-2012 zo dňa 25.04.2013  podľa § 206 ods. 1 Tr. por. vzniesol obvinenie XXXXX za pokračovací prečin nezaplatenia dane a poistného podľa § 278 ods. 1 Tr. zák. na tom skutkovom základe, že ako podnikateľský subjekt, vykonávajúci podnikateľskú činnosť pod obchodným menom XXXXX, IČO: XXXXX, s miestom podnikania XXXXX, XXXXX, na príslušnom Daňovom úrade XXXXX podal 
- dňa 22.10.2008 daňové priznanie k dani z pridanej hodnoty za III. štvrťrok 2008, v ktorom vykázal vlastnú daňovú povinnosť vo výške 1 644,44 Eur, s lehotou splatnosti do 27.10.2008, 
- dňa 20.04.2009 dodatočné daňové priznanie k dani z pridanej hodnoty za I. štvrťrok 2008, v ktorom vykázal vlastnú daňovú povinnosť vo výške 252,20 Eur, s lehotou splatnosti do 01.06.2009, 
- dňa 16.07.2009 daňové priznanie k dani z pridanej hodnoty za II. štvrťrok 2009, v ktorom vykázal vlastnú daňovú povinnosť vo výške 227,78 Eur, s lehotou splatnosti do 27.07.2009,
- dňa 23.10.2009 daňové priznanie k dani z pridanej hodnoty za III. štvrťrok 2009, v ktorom vykázal vlastnú daňovú povinnosť vo výške 409,03 Eur, s lehotou splatnosti do 26.10.2009, 
- dňa 22.01.2010 daňové priznanie k dani z pridanej hodnoty za IV. štvrťrok 2009, v ktorom vykázal vlastnú daňovú povinnosť vo výške 483,37 Eur, s lehotou splatnosti do 25.01.2010, 
- dňa 23.04.2010 daňové priznanie k dani z pridanej hodnoty za I. štvrťrok 2010, v ktorom vykázal vlastnú daňovú povinnosť vo výške 214,61 Eur, s lehotou splatnosti do 26.04.2010, 
- dňa 21.07.2010 daňové priznanie k dani z pridanej hodnoty za II. štvrťrok 2010, v ktorom vykázal vlastnú daňovú povinnosť vo výške 198,53 Eur, s lehotou splatnosti do 26.07.2010, 
- dňa 22.10.2010 daňové priznanie k dani z pridanej hodnoty za III. štvrťrok 2010, v ktorom vykázal vlastnú daňovú povinnosť vo výške 296,67 Eur, s lehotou splatnosti do 25.10.2010, 
- dňa 25.01.2011 daňové priznanie k dani z pridanej hodnoty za IV. štvrťrok 2010, v ktorom vykázal vlastnú daňovú povinnosť vo výške 2 416,09 Eur, s lehotou splatnosti do 25.01.2011, 
- dňa 21.04.2011 daňové priznanie k dani z pridanej hodnoty za I. štvrťrok 2011, v ktorom vykázal vlastnú daňovú povinnosť vo výške 228,58 Eur, s lehotou splatnosti do 26.04.2011, 
- dňa 22.07.2011 daňové priznanie k dani z pridanej hodnoty za II. štvrťrok 2011, v ktorom vykázal vlastnú daňovú povinnosť vo výške 295,82 Eur, s lehotou splatnosti do 25.07.2011, 

teda celkovú sumu 6 667,12 Eur, ktorá suma bola znížená na sumu v celkovej výške 6 555, 95 Eur, z dôvodu odpočítania nadmerného odpočtu dane z pridanej hodnoty za III. štvrťrok 2011, 
ktorú v lehote splatnosti ale neodviedol na účet Daňového úradu XXXXX, Štefánikova 820, a peniaze použil na podnikateľské aktivity podnikateľského subjektu a na iné účely.  	
Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h/ Tr. por., s poukázaním na ustanovenie § 86 ods. 1 písm. e/ Tr. zák..

	Preskúmala som vyšetrovací spis ČVS:ORP-XXXXX/PU-PB-2012 a dospela som k záveru, že návrh povereného príslušníka PZ je opodstatnený.

V priebehu skráteného vyšetrovania poverený príslušník PZ vypočul obv. XXXXX, svedkov XXXXX, XXXXX, znalkyňu XXXXX, zabezpečil listinné doklady predložené Daňovým úradom XXXXX, znalecký posudok XXXXX č. 1/2013, výpis z účtu vedeného v a.s. Tatra banka, XXXXX, výpis z účtu vedeného v a.s. Slovenská sporiteľňa, XXXXX, poštové poukazy a iné. 

Zo záverov znaleckého posudku znalkyne XXXXX č. 1/2013 vyplýva, že podnikateľský subjekt XXXXX mal dostatok finančných prostriedkov na uhradenie splatnej dane z pridanej hodnoty za posudzované obdobie. 

	XXXXX do zápisníc o výsluchu obvineného uviedol, že skutku ktorý sa mu kladie za vinu je si vedomý, pričom uviedol, že samotnú daň neplatil z dôvodu nie veľmi dobrých ekonomických výsledkov jeho podnikateľského subjektu, ako aj klesajúceho predaja.  Uviedol, že dňa 03.10.2013 a dňa 04.10.2013 dobrovoľne celý dlh na dani z pridanej hodnoty vo výške 6 555, 95 Eur za posudzované obdobie, dodatočne uhradil príslušnému daňovému úradu, o čom predložil poverenému príslušníkovi PZ aj písomné doklady. 

	Zo správy Daňového úradu Trenčín, kontaktné miesto XXXXX zo dňa 10.10.2013 vyplýva, že podnikateľský subjekt XXXXX uhradil predmetný dlh na dani z pridanej hodnoty v plnej výške.

	V priebehu skráteného vyšetrovania boli zabezpečené aj správy na obv. XXXXX. Zo zabezpečených správ vyplýva, že obv. XXXXX nebol doposiaľ za obdobný čin v predchádzajúcich dvadsiatich štyroch mesiacoch postihnutý a ani nebolo za obdobný čin v prechádzajúcich dvadsiatich štyroch mesiacoch proti nemu zastavené trestné stíhanie z dôvodu zániku trestnosti trestného činu podľa § 86 ods. 1 Tr. zák.. 

Podľa § 86 ods. 1 písm. e/ Tr. zák. trestnosť trestného činu  zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278 Tr. zák., ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím k tomu, že obv. XXXXX využil ustanovenie § 86 ods. 1 písm. e/ Tr. zák. o účinnej ľútosti tým, že dlžnú daň v plnej výške dodatočne príslušnému daňovému úradu zaplatil ešte v priebehu vedeného skráteného vyšetrovania, som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Anna Grittersová
prokurátorka